జాన్ గై

జాన్ విలియం గై (జననం 1934, ఆగస్టు 29) న్యూజీలాండ్ మాజీ క్రికెటర్. 1955 -1961 మధ్యకాలంలో న్యూజీలాండ్ జాతీయ జట్టు తరపున 12 టెస్టులు ఆడాడు. ప్రస్తుతం ఆస్ట్రేలియాలోని మెల్‌బోర్న్‌లో నివసిస్తున్నాడు.

 జననం, విద్య 
గై 1934, ఆగస్టు 29న నెల్సన్‌లో జన్మించాడు. 1950 - 1953 మధ్యకాలంలో నెల్సన్ కళాశాలలో చదువుకున్నాడు.

 క్రికెట్ రంగం 
1953–54లో సెంట్రల్ డిస్ట్రిక్ట్‌ల తరపున ఫస్ట్-క్లాస్ క్రికెట్ అరంగేట్రం చేశాడు. తన ఉద్యోగ జీవితంలో న్యూజీలాండ్ చుట్టూ తిరుగుతూ తరువాత కాంటర్బరీ, ఒటాగో, వెల్లింగ్టన్‌లకు ప్రాతినిధ్యం వహించాడు. 1972-73లో నార్తర్న్ డిస్ట్రిక్ట్‌లతో తన ఫస్ట్-క్లాస్ కెరీర్‌ను ముగించాడు. ఫస్ట్-క్లాస్ క్రికెట్‌లో ఐదు న్యూజీలాండ్ ప్రావిన్షియల్ జట్లకు ప్రాతినిధ్యం వహించిన ఏకైక ఆటగాడిగా నిలిచాడు.Francis Payne & Ian Smith, eds, 2021 New Zealand Cricket Almanack, Upstart Press, Takapuna, 2021, p. 274. 1958 ఇంగ్లీష్ క్రికెట్ సీజన్‌లో నార్తాంప్టన్‌షైర్ తరపున కూడా రెండుసార్లు ఆడాడు.

1955-56లో పాకిస్తాన్ పర్యటనలో తన మొదటి టెస్టులు ఆడాడు. ఆ తర్వాత భారత్‌తో జరిగిన సిరీస్‌లో 34.77 సగటుతో 313 పరుగులు చేశాడు. మొదటి టెస్టులో ఒక సెంచరీ (102), మూడవ టెస్టులో 52, నాలుగో టెస్టు 91 పరుగులు చేశాడు.Don Neely & Richard Payne, Men in White: The History of New Zealand International Cricket, 1894–1985, Moa, Auckland, 1986, pp. 238–52.

1960ల ప్రారంభంలో షెల్ కోసం పనిచేశాడు.NZ Cricketer Comes to Gisborne క్రికెట్ కెరీర్ ముగిసిన తరువాత, జాతీయ సెలెక్టర్ అయ్యాడు. న్యూబరీ క్రికెట్ బ్యాట్‌లకు ప్రతినిధిగా ఉన్నాడు. తోటి న్యూజీలాండ్ క్రికెటర్ లాన్స్ కెయిర్న్స్ ఉపయోగించే భుజం లేని ఎక్స్‌కాలిబర్ బ్యాట్‌ను గై అభివృద్ధి చేశాడు.Eva, B., "Kiwi Cairns' six sixes in 1983", The Sunday Age, 3 February 2013, Sport section, p. 20.

 మూలాలు 

 బాహ్య లింకులు 
 న్యూజీలాండ్ క్రికెట్ మ్యూజియంలో జాన్ గై ఇంటర్వ్యూ

వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1934 జననాలు